Okrogla miza o duhovniku Jakobu Aljažu
2025-05-09 19:30 - 21:00 UTC
V PETEK, 9. MAJ bo v KD Smlednik ob 19.30 okrogla miza z Dušanom Škodičem in Petro Bandelj o duhovniku Jakobu Aljažu. S tem dogodkom bomo v naši župniji začeli praznovanje ob 180. obletnici rojstva našega rojaka, duhovnika in zavednega Slovenca, Jakoba Aljaža.

Lepo povabljeni !

Predstavitev stripa o Jakobu Aljažu
2025-05-13 00:00 - 23:59
V TOREK, 13. MAJ bo v knjižnici Medvode predstavitev stripa Jakob Aljaž – Bojevnik za slovenske gore in slovenstvo, ki ga bo izdala Mohorjeva založba v Celju ter je delo župnika Davida Jensterle in Juana Juvančiča;

Sv.romanje po poteh Friderika Ireneja Baraga za župniji Smlednik in Trboje
2025-06-07 07:30 - 18:00
V soboto 7. junija je celodnevno svetoletno romanje po poteh Friderika Ireneja Baraga za župniji Smlednik in Trboje (Smlednik/Trboje–Stična: romarska sv. maša in sv. spoved, ogled verskega muzeja, prilagojen za mlade, in toplo kosilo–Mala vas: Baragova rojstna hiša–Dobrnič: Baragova krstna in rojstna župnija–Trebnje: župnija njegovega odraščanja–Smlednik/Trboje). Dar za romanje bo: 22,00 € za otroke in 27,00 € za odrasle. V dar bodo vključeni toplo kosilo, prevoz, vstopnine in prispevek za vodiča. Pijača bo iz popotne torbe, priporočamo se tudi za kakšno termovko kave in pecivo. Prijavljenih je 73 romarjev iz obeh župnij (35 + 38). Avtobus je poln, ker gremo z nadstropnim avtobusom.

Odhod bo ob 7.30 iz izpred GD v Trbojah za romarje iz župnije Trboje, ob 7.35 pa pobira na avtobusni postaji v Valburgi (pri Joškovem parku puntarjev) še romarje iz župnije Smlednik. Vrnemo se do 18. ure.

Za vse nas, Slovence, gre
2025-07-02 20:15 - 21:00

Sv.URH - celodnevno češčenje
2025-07-04 00:00 - 23:59
V petek, 4. julija, bomo praznovali god zavetnika župnijske cerkve v Smledniku in župnije sv. Urha Smlednik.

Sveti maši bosta ob 9. uri in ob 18.30. Nabirka bo namenjana za vzdrževanje cerkve in župnišča.

Po prvi sveti maši bomo izpostavili Najsvetejše, zmolili litanije Matere Božje in začeli celodnevno češčenje, pri katerem se bomo zbirali ves dan po skupinah v sledečem redu:

ob 10. uri – Moše in Dragočajna;

ob 11. uri – otroci in mladostniki;

ob 12. uri – duhovniki;

ob 13. uri – Zbilje;

ob 14. uri – Smlednik;

ob 15. uri – Hraše;

ob 16. uri – Valburga;

ob 17. uri – ŽPS, ŽK in župnijski sodelavci;

ob 18. uri – vsi molimo rožni venec.

Ob 18.30 bo sklep čaščenja in sveta maša. Somaševanje bo vodil g. zlatomašnik Lojze Golob, pridigal pa bo srebrnomašnik Marko Čižman.

Po večerni maši povabljeni, da se malo podružimo.

Priložnost za sv. spoved bo pol ure pred jutranjo in pred večerno sv. mašo ter na začetku molitvenih ur.

Urhova nedelja in praznovanje 180. obletnice rojstva Jakoba Aljaža
2025-07-05 00:00 - 2025-07-06 23:59
SOBOTA, 5. JULIJA: v župnijski cerkvi sv. Urha slovesna sv. maša ob 18.30 z duhovniki in farani iz župnij (somaševanje bo vodil »triglavski« župnik Franc Urbanija), kjer je Jakob Aljaž deloval (pri maši in v KD Smlednik bodo pele članice Ženske vokalne skupine iz Žleb), po sv. maši v KD Smlednik premierni ogled novega animiranega filma župnije Smlednik z naslovom Jakob Aljaž – Ni ga niti ga ne bo junaka, kot je bil Bačenkov Jaka;

NEDELJA, 6. JULIJA – ob 9. uri slovesna sv. maša na Urhovo nedeljo z nadškofom Stanislavom Zoretom (pri sv. maši bodo skupaj z našimi pevci pel MePZ župnije Sora). Nadškof bo po maši blagoslovil doprsni kip Jakoba Aljaža pod župniščem v Smledniku. Po blagoslovu sledi druženje in v KD Smlednik možnost ogleda dokumentarnega filma Ni ga niti ga ne bo junaka, kot je bil Bačenkov Jaka.

Peš župnijsko romanje na Brezje
2025-08-01 00:00 - 2025-08-02 23:59
V petek, 1. avgusta, se ob 21.45 pred župniščem v Smledniku prične tradicionalno peš župnijsko romanje na Brezje. Vabljeni, da se nam pridružite.

V soboto, 2. avgusta, bo ob 6. uri zjutraj na Brezjah romarska maša. Kdor ne bo šel peš, se nam lahko pridruži pri maši (lahko greste s kolesom, z avtomobilom). To romanje je lahko zahvalno romanje za vse prejete milosti (družino, službo, šolsko leto …) in prošnje romanje, da bomo skozi življenje hodili kot resnični Gospodovi učenci. Prejeli bomo tudi popolni odpustek, ker bomo v svetoletni cerkvi.

Oratorij 2025 »NE BOJ SE, ZASVETI«
2025-08-18 00:00 - 2025-08-24 23:59
V ŽUPNIJI SMLEDNIK OD 18. DO 24. AVGUSTA 2025 POTEKA ORATORIJ O BL. ALOJZIJU GROZDETU Z NASLOVOM »NE BOJ SE, ZASVETI« V ORGANIZACIJI ŽUPNIJE SMLEDNIK IN SOORGANIZACIJI KRAJEVNE SKUPNOSTI SMLEDNIK.

Slovesno praznovanje žegnanjskega praznika
2025-08-24 09:00
V nedeljo, 24. avgusta, bo v Smledniku sveta maša ob 9. uri. Na ta dan je v Smledniku slovesno praznovanje žegnanjskega praznika. Z nami bo ljubljanski nadškof Stanislav Zore, ki bo po sv. maši blagoslovil tudi obnovljene prostore v pritličju župnišča (po blagoslovu se zadržimo, da se malo poveselimo ob pijači in pecivu).

Pri slovesni sv. maši ob 9. uri v Smledniku bo tudi veselo, ker je to tudi zaključna maša letošnjega oratorija. Pri vseh mašah v Smledniku (že v soboto) bo ofer za potrebe cerkve in obnovo župnišča.

Vpis v veroučno šolo Smlednik
2025-08-25 00:00 - 2025-09-05 23:59
V ponedeljek, 25. avgusta, torek, 26. avgusta, v sredo 27. avgusta, in v petek, 29. avgusta, od 19. do 20 ure poteka vpis v veroučno šolo Smlednik v župnišču v Smledniku.

Prav tako bo možno vpisati v ponedeljek, 1. septembra, v sredo, 3. septembra, in v petek, 5. septembra, od 19. do 20. ure.

Ob omenjenih dneh poteka tudi vpis v 1. R. – s seboj imejte družinsko knjižico oz. krstni list.

Urnik za Smlednik:

PONEDELJEK

- 3. R. (13.45 – 14.30 – DZ Božji otrok sem),

- 7. R. (14.45 -15.30 – DZ Za tvojo duhovno rast, DZ bo za dve leti),

- 8. R. (15.45 – 16.30 – DZ Za tvojo duhovno rast, imel ga bo 2 leti),

- 7. in 8. R. imata 15 minut skupne kateheze od 15.30 do 15.45.

- 9. R. SMLEDNIK IN TRBOJE SKUPAJ V SMLEDNIKU (16.35 – 17.15 - knjiga Bog je … prav zares);

TOREK

- 6. R. SMLEDNIK IN TRBOJE SKUPAJ V SMLEDNIKU (17.15 – 18.00 – učbenik dobi izposojen – DZ Skupaj v novo življenje);

SREDA

- 4. R. (14.00 – 14.45 – učbenik dobi izposojen - DZ Pot v srečno življenje),

- 5. R. (14.45 – 15.30 –učbenik dobi izposojen - DZ Znamenja na poti k Bogu),

- 2. R. (15.35 – 16.35 – DZ Jezus je moj prijatelj),

- 1. R. (16.20 – 17.20 – DZ Božji otrok sem).

- 1. in 2. R. imata 15 minut skupnega pevskega druženja.

Vsi razredi potrebujejo liturgični zvezek in dar/prispevek na otroka (za kurjavo, za veroučne pripomočke) je 20 € za prvega otroka, 15 € za drugega otroka in 10 € za tretjega otroka (za 4 otroka in naprej iz iste družine prispevka ni).

Od 2. R. naprej starši dobite vpisnice po e-mailu, da doma vpisnico že izpolnite in jo pri vpisu samo oddate.

Verouk pričnemo 8. septembra, začetna slovesna sveta maša za vse razrede bo v nedeljo, 14. septembra ob 9. uri za župnijo Smlednik.

Vpis v veroučno šolo Trboje
2025-08-28 00:00 - 2025-09-04 23:59
V četrtek, 28. avgusta, je od 16. do 17.45 poteka vpis v veroučno šolo v župnišču v Trbojah, da uredite vse stroške.

Vpis prav tako poteka v četrtek, 4. septembra, od 16.45 do 17.45 v župnišču v Trbojah.

Ob omenjenih dneh poteka tudi vpis za 1. R. Kaj potrebujete za vpis prvošolčkov ter za ostale razrede, poglejte v oznanilih pri župniji Smlednik.

Urnik za Trboje:

- 4. R. (bo še sporočeno – DZ Prihajajo veliki junaki) in 5. R. (bo še sporočeno – DZ Božje darilo zate),

PONEDELJEK

- 9. R. SMLEDNIK IN TRBOJE SKUPAJ V SMLEDNIKU (16.35 – 17.15 - knjiga Bog je … prav zares);

TOREK

- 1. IN 2. R. (16.30 – 17.15; DZ Božji otrok sem);

- 6. R. SMLEDNIK IN TRBOJE SKUPAJ V SMLEDNIKU (17.15 – 18.00 – učbenik dobi izposojen – DZ Skupaj v novo življenje);

ČETRTEK

- 3. R. (15.30 – 16.15),

- skupaj 7. in 8. R. (16.30 – 17.15).

Romanje za ženske na Zaplaz in v Brestanico
2025-09-06 00:00 - 23:59
Ženska skupina župnije Smlednik vabi na romanje ženske vseh starosti iz obeh župnij in od drugod v soboto, 6. septembra. Odhod avtobusa bo iz Trboj 8.20 in iz Smlednika 8.30.

Naš prvi cilj bo Zaplaz, kjer je v cerkvi Matere Božje blaženemu Lojzetu Grozdetu posvečena kapela, v njej pa so tudi njegove relikvije. Tam se bomo ob 10. uri udeležile svete maše, potem pa se odpeljale proti Brestanici, kjer bomo najprej v njeni okolici imele kosilo. Potem bomo obiskale tamkajšnjo baziliko Lurške Marije, ki je tako kot cerkev na Zaplazu svetoletna. Zmolile bomo litanije Matere Božje in rožni venec Božjega usmiljenja.

Iz Brestanice se bomo odpravile proti Sevnici, kjer si bomo ogledale grad in muzej v njem ter Lutrovsko klet. Od tam pa nazaj proti domu.

Na romanje povabljene ženske vseh starosti, tudi deklice. Okvirna cena bo 35-40 € (odvisno od št. prijav).

Prijave še zbiramo:

Joži Kumer (jozi.kumer@gmail.com, 041 804 099)

Darinka Fabjančič (fabjancicd@gmail.com)

Marjeta Žebovec (marjeta.zebovec@gmail.com, 051 368 861)

Pričevanje o sv. Petru Juriju Frasattiju
2025-10-03 18:30 - 20:00
Pri sv. maši ob 18.30 bo pričevanje o sv. Petru Juriju Frasattiju – prvi petek s nebeškim prijateljem in evharističnim svetnikom. Na poglobitev vere povabljeni vsi iz župnij Smlednik in Trboje, posebno tudi družine veroučencev. Dobili boste kartonček, ki vas bo vabil k rasti v veri, na njem pa je tudi vsakodnevna posvetitev. Po sveti maši v župnišče povabljeni na čaj.

1. veroučni oratorijski dan
2025-10-04 09:00 - 13:00
Ob 9. uri se v župnišču Smlednik za veroučence in njihove družine iz župnij Smlednik in Trboje prične 1. veroučni oratorijski dan o Slomšku. Dar ob prijavi je 7 €. Starši povabljeni, da spremljate svoje otroke, vaš prispevek je vaša prisotnost. Prijavnice prinesete ali k sv. maši ali k verouku. Oratorijski dan se konča med 12. uro in 12.30 s pico.

Jubilejno svetoletno romanje župnij Smlednik in Trboje v Rim in Vatikan 2025
2025-10-09 00:00 - 2025-10-12 23:59
Moto romanja: Živi v Kristusu – Mučenci prve Cerkve z nami na romarju Upanja

Romanje v Rim, prestolnico Italije, središče stoletnih zvrsti umetnosti in ne nazadnje zibelko krščanstva. Papež je 24. decembra 2024 odprl sveta vrata v baziliki sv. Petra, odprta pa bodo ostala do 6. januarja 2026. Ta dva datuma uokvirjata jubilejno leto 2025, ki potekala pod naslovom »Romarji upanja«.

1. dan: četrtek, 9.10.2025

Slovenija - Rim (Sveti Pavel)

2.30h – odhod avtobusa iz Smlednika

14.30 – Kalistove katakombe

16h – Sveta vrata pri Svetem Pavlu, ogled bazilike, uvod v romanje, čas za kavo.

17:15h – odhod naprej

17:30h – prihod k Tre fontane tam ob 17:45 sveta maša. - že rezervirano

18:30h – odhod proti Sloveniku.

2. dan: petek, 10.10.2025

Marija Snežna – Lateran – Antični Rim

8:30h – odhod z avtobusom iz Slovenika do Metro postaje: Arco di Travertino. Od tam naprej z Metrojem do postaje Termini in potem peš do Marije Snežne.

9:45 – prihod do Bazilike. Sveta vrata, razlaga in čas za pripravo na mašo.

10:15 – Sveta maša – že rezervirano

11:00 – odhod peš proti Lateranu. Sveta vrata, ogled bazilike, krstilnica. Potem prosti čas, kosilo, kdor želi svete stopnice.

14:30 – zbor in odhod proti Koloseju. Ogled antičnega Rima.

Zvečer z Metrojem do postaje Arco di Travertino in nato z avtobusom do Slovenika.

3. dan: sobota, 11.10.2025

(Sveti Peter)

8:30h – odhod z avtobusom iz Slovenika do Metro postaje: Arco di Travertino. Od tam naprej z Metrojem do postaje Lepanto. Potem pa peš do začetka romarske poti.

10h – začetek romanja k svetim vratom svetega Petra. Molitev, razlaga…

11h – 12:30h – prosto za ogled Bazilike, kupole. Potem zbor.

12:30h – odhod proti srednjeveškemu delu Rima. Vmes prilika za kosilo, če prej ne bo časa.

18h – Maša v Germaniku. Potem z metrojem proti Sloveniku. Pobere nas avtobus.

4. dan: nedelja, 12.10.2025

7h odhod iz Slovenika. Avtobus pelje na neko bližnjo točko. Potem pa z podzemno ali peš do Vatikana. Tam maša na trgu. Po maši pot domov. Prihod okoli 24h.

Dar za romanje je 340,00 € (najmanj 42 romarjev). Vključuje: avtobusni prevoz, karte za metro, 3 polpenzioni (dvoposteljne sobe z lastnimi kopalnicami in wc), dar za vodiča, dar za slušalke, hladno kosilo in »suha« malica, romarski pripomočki.

Odrasli: 340,00 €; dijaki in študenti 13- 23. let: 300,00 €; Otroci 4 – 12. let: 280,00 €.

Priporočamo, da si uredite evropsko kartico zdravstvenega zavarovanja, ki jo naročite brezplačno preko interneta ali neposredno na območnih enotah Zavoda za zdravstveno zavarovanje vsaj štiri dni pred pričetkom izleta (krije nujno zdravniško oskrbo), lahko si tudi sami uredite kakšno dodatno zavarovanje.

Pred odhodom bi vas radi spomnili: ✓ S SEBOJ IMEJTE VELJAVEN OSEBNI DOKUMENT (osebno izkaznico ali potni list), ✓ v Italiji je plačilno sredstvo EURO, ✓ Priporočamo primerna oblačila in udobno obutev, mali vzglavnik za avtobus, ✓ telefonska številka za klic iz tujine v Slovenijo je 00 386 .. .. .. ✓ na izletu prosimo bodite pazljivi, za osebne predmete in svojo varnost odgovarjate sami.

Prosimo vas, da imate to obvestilo s seboj, saj so na njem vse pomembne informacije in telefonska številka župnika Davida (00386 64 182 333).

Doplačila: vzpon na kupolo sv. Petra (cca. 15 €); zavarovanje (cca, 20 €).

POMEMBNE INFORMACIJE ZA ROMARJE

· SLOVENSKI PAPEŠKI INŠTITUT SLOVENIK V RIMU, Via Appia Nuova 884, 00 178 Roma

· Iz Slovenika z avtobusom do metro postaje ARCO DI TRAVERTINO (LINIJA A), proti Vatikanu oz. mestu Rim smer BATTISTINI

· Ko se vračamo nazaj proti Sloveniku – LINJA A: gledamo smer ANAGNINA, iztopna postaja ARCO DI TRAVERTINO, nato z avtobusom do Slovenika.

· ŽUPNIK DAVID 00386 64 182 333.

stavba Slovenika

Postja Metroja iz Slovenika proti mestu

Smer vožnje proti mestu

Smer vožnje proti Sloveniku

Prihod Metroja na končno postajo za Slovenik

Martinov večer za župniji Smlednik in Trboje
2025-11-11 18:00 - 21:00
11. novembra bomo praznovali Martinov večer za župniji Smlednik in Trboje - pri sv. maši ob 18. uri v Smledniku bo pričevanje Toneta Kerina, sledi srečanje v KD Smlednik z degustacijo 6. sort vin in domačih mesnin. Ppotrebno se je prijaviti do 9. 11. 2025 – prispevek je 20,00 €;

Adventno-božični koncert Pričakovanje
2025-11-23 18:00 - 19:30
V nedeljo, 23. novembra, ¸ob 18. uri bo v cerkvi sv. Urha adventno-božični koncert Pričakovanje v organizacij pevk in pevcev MePZ KUD Janko Krmelj iz Reteč pri Škofji Loki.

Pevci prepevajo tudi ločeno v ženski in moški zasedbi: Šternce in Garažni Décet.

Vstop je prost (zaželeni prostovoljni prispevki).

Oratorijski dan o Slomšku in veri
2025-11-29 09:00 - 12:30
V soboto, 29. novembra, se ob 9. uri v župnišču Smlednik za veroučence in njihove družine iz župnij Smlednik in Trboje prične oratorijski dan o Slomšku in veri.

Potem se preselimo v KD Smlednik, kjer bomo pletli vence. Obod, okraski in sveče vas čakajo, sami pa prinesite material za pletenje (mah, smrekove veje). Ko so venci spleteni, se pospravi in potem druženje ob picah. Dar za prijavnino je 7 €.

Starši povabljeni, da spremljate svoje otroke, vaš prispevek je vaša prisotnost.

Prijavnice prinesete ali k sv. maši ali k verouku.

Oratorijski dan se konča med 12. uro in 12.30 s pico.

Ženskost in moškost
2025-12-06 18:00 - 21:00
V soboto, 6. decembra, ob 19. uri v Smledniku poteka dekanijsko srečanje za mlade. Z nami bo društvo Integrum, ki bo imelo delavnico z naslovom Moškost in ženskost. V okviru le-te bo tudi priložnost za sv. spoved.

Srečanje z misijonarjema
2025-12-14 09:00 - 11:30
V nedeljo, 14. decembra, se bosta pri sv. mašah ob 9. uri v Smledniku in ob 10.30 v Trbojah predstavila misijonarja sv. misijona v oktobru 2026 pater Branko Cestnik in sestra Ema Alič.

Odvisnost od spletne pornografije
2026-02-28 18:00 - 21:00
V soboto, 28. februarja 2026, bo Inštitut Integrum po večerni maši v Smledniku imelo delavnico za mlade z naslovom Odvisnost od spletne pornografije.

Slavilni koncert s pričevanjem za mlade
2026-04-11 19:30 - 21:00
V soboto, 11. aprila 2026, bo v KD Smlednik ob 19.30 slavilni koncert s pričevanjem za mlade iz župnij Smlednik in Trboje.

Sveti misijon v župnijah Smlednik in Trboje
2026-10-02 00:00 - 2026-10-11 23:59
Od 2. do 11. oktobra 2026 bo v župnijah Smlednik in Trboje potekal sveti misijon pod geslom Evharistija – sonce mojega življenja (bl. Alojzij Grozde). Povod za to bo 350. obletnica župnije Smlednik. Katekizem katoliške Cerkve pravi, da je evharistija izvir in višek krščanskega življenja. Cerkveni očetje za Marijo uporabljajo simbol lune, za Jezusa pa sonce. Marija od Boga prejema svetlobo, da lahko sveti kot pričevalka v življenju. Danes je toliko kristjanov, ki ne svetijo, ker niso na Božji svetlobi. To nam govori Marija po sveti Katarini Labouré, ki vidi na Marijini roki drage kamne, ki se ne svetijo: »To so tisti, ki ne uporabljajo in ne živijo Božjih darov.« Pregovor pravi: »Če želimo goreti, se moramo najprej pustiti vneti.« Zavetnik župnije Smlednik sv. Urh je bil kot otrok tako slaboten, da sta ga starša zaradi sramu skrivala, dokler jima neki duhovnik ni rekel, da naj ga dasta na sonce, ki je najboljše zdravilo. Do misijona bo veliko dogodkov, ki so namenjeni, da se na ta sveti misijon pripravimo.

MOLITEV: Verujem Vate, Bog Oče, ki mi daješ življenje. Oklepam se Te, Jezus Kristus, ki me odrešuješ. V ljubezni pa slavim Tebe, Sveti Duh. V času misijona hočem in želim obnoviti, poglobiti in potrditi svojo krstno zavezo Božjega otroštva. V skupnosti bratov in sester si bom prizadeval živeti po naukih evangelija in Cerkve. Posebno po zakramentih svete evharistije in svete spovedi želim, da me sveti Bog vodi po poti svetosti v nebesa, da postanem Božji pričevalec, kamor koli me Bog pošlje. O Bog, ohrani mi vero in dom. Sveta Marija Vnebovzeta in sveti Urh, sveti nadangel Mihael in sveti Janez Krstnik, sveti apostol Jakob starejši in sveta Valburga, prosite za nas. Amen.
